**MODALITĂŢI DE INTERVENŢIE PSIHOPEDAGOGICĂ ÎN EDUCAŢIA INCLUZIVĂ PRIMARĂ 1**

 1. Specificul educatiei incluzive
Incluziunea este un proces complex care presupune integrarea copilului sau a persoanei cu dizabilităţi în sistemul educaţional şi în sistemul comunitar în ansamblul său. Procesul de incluziune cuprinde un ansamblu de măsuri luate în vederea extinderii scopului şi rolului învăţământului obişnuit, pentru a putea face faţă unei diversităţi mari de copii (Preda, 2000).
Incluziunea presupune ca învăţământul să se adapteze cerinţelor copiilor şi ca toţi copiii să aibă posibilitatea de a învăţa împreună, indiferent de dificultăţile pe care le întâmpină aceştia. Educaţia incluzivă trebuie să recunoască şi să reacţioneze la diversele cerinţe ale copiilor, să armonizeze diferenţele de învăţare, diferenţele între grade de reuşită şcolară, să asigure o educaţie eficientă pentru toţi (Canevaro,1999).
 2. Instrumente de intervenţie psihopedagogică
Principalele instrumente utilizate în planificarea şi coordonarea intervenţiilor psihologice şi pedagogice sunt: Planul de servicii personalizat (PSP) şi Programul de intervenţie personalizat (PIP) (Mara, 2009).
Diferenţele care există între cele două instrumente de lucru constau în următoarele: planul serviciilor fixează obiectivele generale şi stabileşte priorităţile pentru a răspunde necesităţilor globale ale individului, iar programul de intervenţie precizează strategiile utilizate, prin care se ating scopurile vizate. Deoarece planul serviciilor vizează satisfacerea ansamblului cerinţelor individului, câmpul său de aplicare este foarte larg. Câmpul de aplicare a programului de intervenţie se limitează la un singur scop de dezvoltare şi învăţare (Gherguţ, 2001).
Educaţia preşcolară asigură stimularea diferenţiată a copilului în vederea dezvoltării sale în plan intelectual, socioafectiv şi psihomotric, ţinând cont de particularităţile specifice de vârstă ale acestuia (Cristea, 2000).
Învăţământul preşcolar asigura şanse egale de pregătire pentru şcoală tuturor copiilor care frecventează grădiniţă sau cel puţin grupa pregătitoare pentru şcoală, potrivit legislaţiei în vigoare (Vrăşmaş, 2001).
 3. Instrumente de intervenţie specifice educaţiei preşcolare-studiu de caz
Prezentăm instrumentele specifice unui copil cu cerinţe educative speciale, de vârstă preşcolară, utilizate în cadrul demersului de incluziune la primul nivel de educaţie din cadrul sistemului de învăţământ: educaţia preşcolară.

**A.** **Studiu de caz**
Maria este nascută în Dragoslavele, în luna mai, 2003. Ea are patru fraţi. Ea trăieşte într-o familie cu probleme materiale mari. Maria este acum în grupa pregătitoare la gradiniţa 16 din Dragoslavele. Maria a venit la această grădiniţă de la vârsta de trei ani. Grupa ei este formată din 27 de copii, dintre care majoritatea vor merge la şcoală în luna septembrie. Invatatoarele încearcă să lucreze cât mai mult posibil diferenţiat cu Ioana pentru a se adapta curriculumului adaptat. De multe ori se confruntă cu refuzul copilului de a realiza o anumită sarcină care depăşeşte nivelul intelectual şi apoi sunt obligate să găsească o altă activitate în care să o implice. Ea manifestă o capacitate de adaptare medie la mediul de grădiniţă. În general, comportamentul ei este decent. În sfera afectiv-motivaţională, comportamentul Ioanei este predominant vesel, fiind motivat prin mijloace externe, în special prin recompense. Din punctul de vedere al nivelului de gândire, Ioana este la nivelul gândirii preconceptuale, intuitive, egocentrice. Ea defineşte cu dificultate un concept, întâmpină dificultăţi în determinarea asemănărilor şi deosebirilor dintre concepte, face clasificarea obiectelor după criterii simple (formă, dimensiune sau culoare). Are o capacitate de abstractizare scăzută şi o capacitate redusă de memorare. Predomină memoria mecanică. Are dificultăţi în menţinerea atenţiei voluntare pe o perioadă mai lungă de timp şi, de asemenea, se remarcă lipsa de stabilitate a acesteia. **B. Program de intervenţie personalizat (P.I.P.)**
Numele şi prenumele: Maria
Domeniul de intervenţie: educaţional
Specialiştii care intervin în elaborarea şi aplicarea P.I.P.: coordonator: M. D. ; educatoare: C. A.; psiholog şcolar: M. F.; alţi membrii: copilul, părinţii.
Data realizării P.I.P.: aprilie 2020;
Data revizuirii P.I.P.: august 2020;
Concluziile evaluării complexe:
Din punct de vedere psihopedagogic: retard mintal
Din punct de vedere al competenţelor educaţionale:
Domenii experienţiale şi dificultăţile de învăţare specifice:
*Limbă şi comunicare:*
- nu urmăreşte întotdeauna linia unei poveşti, concomitent cu imaginile din carte, ori ascultând povestea spusă de profesor;
- nu răspunde întotdeauna la întrebări privind conţinutul unui text, a unei povestiri scurte;
- nu reţine expresii ritmate şi rimate;
- nu recită poezii cu respectarea intonaţiei, ritmului, pauzei, în concordanţă cu mesajul transmis;
- nu utilizează calităţile expresive ale limbajului oral şi ale celui corporal în transmiterea unor idei şi sentimente;
- nu povesteşte pe baza imaginilor.
Ştiinţe:
- nu clasifică obiecte/fiinţe după diverse criterii (culoare, formă, mărime) sau prin numirea unei proprietăţi comune;
- nu selectează/grupează obiectele de aceeaşi formă/ mărime/ culoare (la început ţinând seama de un singur criteriu, apoi de mai multe simultan);
- nu recunoaşte asemănările şi deosebirile dintre grupuri;
- nu motivează apartenenţa unui obiect la o grupă dată;
- nu compară grupele formate, apreciind global unde sunt mai multe/ mai puţine;
- nu identifică toate caracteristicile fructelor/legumelor;
- nu recunoaşte florile şi nici părţile lor componente;
- nu cunoaşte semnificaţia religioasă a sărbătorilor.
Om şi societate:
- înţelege normele de comportament în societate, dar dă exemple care nu sunt întotdeauna legate de tema discuţiei
- în cadrul activităţilor practice nu decupează după contur
Estetic şi creativ:
- nu respectă tema dată, doreşte mereu să facă altceva;
- nu este atentă la tehnica de lucru, la explicaţiile care se dau.
Psihomotric:
- nu cunoaşte semnificaţia termenilor, a comenzilor date dar, execută mişcarea imitându-i pe ceilalţi copii; · nu păstrează distanţa corespunzătoare faţă de colegul din faţă în timpul execuţiei variantelor de mers sau alergare
Intervenţiile şi activităţile de învăţare propuse: Limbă şi comunicare:
Scopul: receptarea şi transmiterea unor mesaje simple în limba maternă
Obiectivele: să participe la activităţile de grup, inclusiv la activităţile de joc, atât în calitate de vorbitor, cât şi în calitate de auditor; să înţeleagă şi să transmită mesaje simple; să reacţioneze la acestea; să audieze cu atenţie un text, să reţină ideile acestuia şi să demonstreze că l-a înţeles; să recepteze un text care i se citeşte ori i se povesteşte, înţelegând în mod intuitiv caracteristicile expresive şi estetice ale acestuia; să găsească ideea unui text, urmărind indiciile oferite de imagini.
Conţinuturi şi activităţi de învăţare:
- numele şi prenumele;
- membrii familiei;
- comunitate (prieteni, vecini, colegi de grădiniţă, personalul grădiniţei);
- casa familiei, camera personală, grădiniţa, sală de clasă, alte spaţii familiare;
- responsabilităţi proprii în familie/la grădiniţă.
Ştiinţe:
Scopul: dezvoltarea capacităţii de explorare a spaţiului înconjurător
Obiectivele:
- să-şi îmbogăţească experienţa senzorială, ca bază a cunoştinţelor matematice referitoare la recunoaşterea, denumirea obiectelor, cantitatea lor, clasificarea, constituirea de grupuri/ mulţimi, pe baza unor însuşiri comune (formă, mărime, culoare) luate în considerare separat sau mai multe simultan;
- să înţeleagă şi să numească relaţiile spaţiale relative, să plaseze obiecte într-un spaţiu dat ori să se plaseze corect el însuşi în raport cu un reper dat;
- să aplice norme de comportare specifice asigurării sănătăţii şi protecţiei omului şi naturii.
Conţinuturi şi activităţi de învăţare:
- diferenţieri ale obiectelor după formă, mărime (mare, mic, mijlociu), culoare (2-3 culori), lungime (lung, scurt);
- apreciere globală a cantităţii şi apreciere prin punere in perechi ]n limitele 1-5 (multe, puţine, mai mult decât..., mai puţin decât..., tot atâtea);
- forme geometrice (cerc, pătrat, triunghi);
- poziţii spaţiale: sus, jos, deasupra etc.;
- numărat în intervalul 1-5.

Om şi societate:
Scopul: dezvoltarea capacităţii de adaptare a comportamentului propriu la cerinţele grupului în care trăieşte
Obiectivele:
- să prezintă membrii familiei, colegii, prietenii, vecinii;
- să se prezintă pe sine, să descrie;
- să interacţioneze în mod egal cu toţi copiii din comunitate, indiferent de gen, limba vorbită, etnie sau performanţe (copii cu CES);
- să răspundă şi să formuleze întrebări referitoare la identitatea personală (familie, etnie, limba vorbită, cultura, caracteristicile fizice ale celorlalţi).
Conţinuturi şi activităţi de învăţare:
- norme de convieţuire socială (norme de conduită, norme de circulaţie, norme igienice etc.);
- diferenţe individuale / diferenţe determinate de etnie, mediu, religie etc. - drepturile copilului; - valori individuale;
- valori naţionale;
- valori internaţionale;
- responsabilităţi proprii în familie/la grădiniţă.
Estetic şi creativ:
Scopul: dezvoltarea capacităţii de a asculta şi recunoaşte fragmente din creaţii muzicale
Obiectivele:
- să asculte cu plăcere fragmente din creaţii muzicale naţionale şi universale, corespunzătoare vârstei şi preocupărilor sale - să se exprimă prin mişcare liberă sau impusă de caracterul unor cântece pentru copii, a unor piese populare din zonă şi a unor fragmente din muzica cultă, sugestive pentru specificul de vârstă al copiilor, starea.
Conţinuturi şi activităţi de învăţare: - fragmente din creaţii muzicale naţionale şi universale, corespunzătoare vârstei şi preocupărilor sale.
Psihomotric:
Scopul: dezvoltarea capacităţii de a aplica regulile de igienă referitoare la igiena echipamentului · Obiectivele:
- să folosească echipamentul specific la activităţile de educaţie fizică;
- să respectă regulile de igienă individuală şi colectivă; - să cunoască schema corporală;
- să răspundă motric la o comandă dată;
- să execute corect mişcările diferitelor segmente ale corpului.
Conţinuturi şi activităţi de învăţare:
- denumirea unor părţi ale corpului implicate în mişcare (braţe, picioare, spate, cap, gât, genunchi, palme, coate etc.);
- deprinderi motrice de bază: mers, alergare, săritura
- deprinderi utilitar - aplicative: târâre pe palme şi genunchi, mers în echilibru între două linii trasate pe sol;
Perioada de intervenţie: aprilie 2020; august 2020.
Evaluarea procesului de învăţare şi a intervenţiilor:
Evaluarea continuă şi finală prin intermediul instrumentelor de evaluare. C. Curriculum adaptat
Aria curriculară: Domeniul limbă şi comunicare
Disciplina: Limba română
Clasa: grupa pregătitoare
Tema: „Trăistuţa cu poveşti”

|  |  |  |
| --- | --- | --- |
|  **Activităţi desfăşurate în clasă** |  |  |
|  | **Curriculum general** | **Curriculum adaptat** |
| Obiective de referinta | - să participe la activităţile de grup, în calitate de vorbitor şi în calitate de auditor; - să recepteze un text care i se povesteşte, înţelegând în mod intuitiv caracteristicile expresive şi estetice ale acestuia; - să-şi îmbogăţească vocabularul activ şi pasiv pe baza experienţei | - să alcătuiască enunţuri simple pe baza imaginilor din poveste; - să aranjeze imaginile pentru a crea firul epic al poveştii; - să înţeleagă şi să transmită mesaje simple; - să recunoască personajul din poveste după replicile date de educatoare; - să exerseze pronunţarea corectă a unor silabe, cuvinte |
| Resurse (umane, materiale, informative) | - imagini din poveşti, siluete ale personajelor din poveşti, păpuşi marionete, cărţile cu poveşti, trăistuţa fermecată, măşti reprezentând personaje din poveste - grupul de copii | - imagini din poveşti, siluete ale personajelor din poveşti, păpuşi marionete, cărţile cu poveşti, trăistuţa fermecată, măşti reprezentând personale din poveste - grupul de copii |
| Conţinuturi - | - lumea fermecată a poveştilor, propoziţii dezvoltate, cuvinte noi, personaje pozitive- negative, morala poveştii | - propoziţii simple, cuvinte noi, dialogul personajelor din poveste, personaje bune- rele, deprinderi de comportament |
| Metode si procedee didactice | - explicaţia, conversaţia euristică, exerciţiul, demonstraţia, problematizarea, povestirea, jocul | - jocul, exerciţiul individual, în grup; problematizarea, conversaţia, explicaţia, povestirea |
| Mediul de învăţare | - sala de grupă, miniteatru de păpuşi | - sala de grupă, miniteatru de păpuşi |
| Evaluare rezultate/ produs | - realizarea unui dialog care să exprime aprecieri referitoare la gradul de implicare în activitate; - observarea directă; rezolvarea sarcinilor conform cerinţelor formulate. | - dezvoltarea capacităţii de a povesti în succesiune logică ceea ce a auzit şi a văzut; folosirea corectă a cuvintelor în contexte simple şi diferite; rezolvarea a 2 cerinţe din 4 formulate pentru grupă |

1. D. MARA1 , Universitatea „Lucian Blaga”din Sibiu